Baldokas
55°12′6″ š. pl. 25°45′50″ r. ilg.﻿ / ﻿55.20167°š. pl. 25.76389°r. ilg.﻿ / 55.20167; 25.76389 Baldokas – ežeras Lietuvoje, Švenčionių rajone, 7 km į pietus nuo Labanoro, Baranavos miške, 0,2 km į rytus nuo Karočio ežero. Ežero ilgis iš šiaurės į pietus – 0,35 km, plotis – iki 0,17 km. Altitudė 149,1 m. Krantai žemi, ištisai apaugę medžiais, šiaurinis krantas pelkėtas. Į šiaurę nuo ežero įsikūręs Pabaldakio viensėdis. Ežeras nenutekantis, priklauso Lakajos upės intako Peršokšnos baseinui.